Ihi mi akken i tt-qqeddar-itt dayen, ruḥen ɣer uẓekka n yemma-tsen ttrun, dɣa tessufeɣd iff-is ṭṭḍen yigerdan-nni, ihi tekkar tmeṭṭut-nni n ɛemmet-sen yekka-tt lḥir ansi ara ttɛacen akka wigi, ihi tekker teḍfer-iten, mi ten-ttwala akkenni, tuɣal azekka-nni teḍfer-iten, tettru-as i uẓekka-nni, tina tɣil d arraw-is tessufeɣ-d tazizat-is, tekkar temcumt tegzem-as-tt-id s wemgar, ihi mi ruḥen ɣer uẓekka-nni ttrun ttrun ulac, mi i d-uɣalen yefka-asen-d Rebbi tafunast teṭṭḍen seg-s, tameṭṭut n ɛemmet-sen tewhem tɛus-iten am laɛwayed tufa tafunast-nni isen-id-yefkaRebbi,dɣa mi it-cciyeɛarraw-is tafunast-nni adtent-id-ṣṣuk, mi ruḥen yigujilennni ad qqimen ad ṭṭḍen, tuɣal tmeṭṭut-nni tenna i wergaz-is : «Tafunast-agi yesfek ad tt-tawiḍ ɣer ssuq, ad tennez ». Ihi yuɣa-as rray yewwi-tt, ma d igerdan-nni ḍefren ttrun qqarenas : «Tafunast n yigujilen ur tettnuzu, ur tettmezla ». Win iruḥen ad isawem tafunast-nni ad tt-isawem ad tt-id-yeǧǧ, yerra-tt-id. Mi i d-tezzi ssebt tameṭṭut-nni tamcumt telsa asarwal, terna abarnus, tewwi tafunast-nni, taḥwi igujilen-nni, yusa-d yiwen n umɣar tessenz-as tafunast-nni.